แรงซื้อหุ้นใหญ่หนุน SET รีบาวด์! ปิดเช้าพุ่งแรง 12.41 จุด หลังดัชนีฯร่วงหนักวานนี้
แรงซื้อหุ้นใหญ่หนุน SET รีบาวด์! ปิดเช้าพุ่งแรง 12.41 จุด หลังดัชนีฯร่วงหนักวานนี้ โดยดัชนีช่วงเช้าปิดที่ระดับ 1,508.47 จุด เพิ่มขึ้น 12.41 จุด หรือ 0.83% มูลค่าการซื้อขาย 2.45 หมื่นล้านบาท
4 ก.พ. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,508.47 จุด เพิ่มขึ้น 12.41 จุด หรือ 0.83% มูลค่าการซื้อขาย 2.45 หมื่นล้านบาท
10 หุ้นดันดัชนีเช้านี้

ด้าน นายณัฐชาต เมฆมาสิน ผู้ช่วยกรรมการผู้จัดการฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยในช่วงเช้าที่ผ่านมาดัชนีปรับตัวขึ้น ซึ่งเป็นการรีบาวด์หลังจากเมื่อวานนี้ดัชนีปรับตัวลงค่อนข้างมาก และเป็นไปในทิศทางเดียวกับตลาดหุ้นในภูมิภาคเอเชีย รวมไปถึงตลาดหุ้นสหรัฐฯที่รีบาวด์ขึ้น
อย่างไรก็ตาม สถานการณ์การแพร่ระบาดของไวรัสโคโรนายังคงเป็นปัจจัยที่กดดันอยู่ในช่วงนี้ ทำให้ส่งผลกระทบต่อภาพรวมของเศรษฐกิจ ทำให้นักลงทุนยังคงมีความกังวลอยู่บ้าง และเป็นปัจจัยที่ต้องติดตามสถานการณ์อย่างต่อเนื่อง ขณะที่ปัจจัยในประเทศยังคงต้องติดตามมาตรการกระตุ้นเศรษฐกิจจากทางภาครัฐในวันนี้
สำหรับแนวโน้มการลงทุนในช่วงบ่ายนี้ นายณัฐชาต กล่าวว่า ดัชนีฯยังแกว่งตัวในแดนบวกต่อเนื่องจากช่วงเช้า ซึ่งยังต้องรอปัจจัยบวกในประเทศ โดยเฉพาะการประชุมคณะรัฐมนตรี (ครม.) วันนี้ว่าจะมีมาตรการกระตุ้นเศรษฐกิจออกมาอย่างไร และการประชุมคณะกรรมการนโยบายการเงิน (กนง.) ในวันพรุ่งนี้
พร้อมให้แนวต้าน 1,519 จุด แนวรับ 1,484 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย 1,192.12 ล้านบาท  ปิดที่  69.25 บาท เพิ่มขึ้น  1.25 บาท
SCC     มูลค่าการซื้อขาย 1,108.29 ล้านบาท  ปิดที่ 363.00 บาท เพิ่มขึ้น  5.00 บาท
AOT     มูลค่าการซื้อขาย 1,038.16 ล้านบาท  ปิดที่  71.00 บาท เพิ่มขึ้น  0.75 บาท
PTTEP   มูลค่าการซื้อขาย   961.25 ล้านบาท  ปิดที่ 122.50 บาท ลดลง   2.50 บาท
BAM     มูลค่าการซื้อขาย   944.41 ล้านบาท  ปิดที่  26.50 บาท เพิ่มขึ้น  0.75 บาท